ברוך אתה יי, אלהינו מלך העולם, המפיל חבלי שינה על עיני, ומאיר לאישון בת עין. יהי רצון מלפניך יי אלהי שתצילני מיצר רע ומפגע רע ואל יבהלוני חלומות רעות ולא הרהורים רעים ותהיה מטתי שלמה לפניך, ותעמידני ממנה לחיים ולשלום, והאירה עיני פן אישן המות. ברוך אתה יי המאיר לכל העולם:
שמע, ישראל, יי, אלהינו, יי, אחד:
ואומר בלחש: ברוך שם כבוד מלכותו לעולם ועד:
ואהבת את יי אלהיך בכל לבבך ובכל נפשך ובכל מאדך: והיו הדברים האלה אשר אנכי מצוך היום על לבבך: ושננתם לבניך ודברת בם בשבתך בביתך ובלכתך בדרך ובשכבך ובקומך: וקשרתם לאות על ידך והיו לטטפת בין עיניך: וכתבתם על מזזות ביתך ובשעריך:
