(:
[][]
:)

מזמור לדוד. יי רעי לא אחסר: בנאות דשא ירביצני, על מי מנחות ינהלני: נפשי ישובב. ינחני במעגלי צדק למען שמו: גם כי אלך בגיא צלמות לא אירא רע כי אתה עמדי. שבטך ומשענתך המה ינחמני: תערך לפני שלחן נגד צררי. דשנת בשמן ראשי כוסי רויה: אך טוב וחסד ירדפוני כל ימי חיי. ושבתי בבית יי לארך ימים:
למנצח בנגינת, מזמור שיר: אלהים. יחננו ויברכנו. יאר פניו אתנו סלה: לדעת בארץ דרכך. בכלגוים, ישועתך: יודוך עמים, אלהים. יודוך, עמים כלם: ישמחו וירננו, לאמים. כיתשפט עמים מישר. ולאמים, בארץ תנחם סלה: יודוך עמים, אלהים: יודוך, עמים כלם: ארץ, נתנה יבולה. יברכנו, אלהים אלהינו: יברכנו אלהים, וייראו אותו, כל אפסי ארץ:
גברו חסדיו עלינו, ולא כלו רחמיו ממנו. וידבר אלי זה השלחן אשר לפני יי:
אברכה את יי בכל עת תמיד תהלתו בפי:
(:
זימון
:)
המברך אומר רבותי ברכו. והם עונים ברך:
ואומר נברך (מעשרה מוסיף לאלהינו) שאכלנו משלו:
והם עונים ברוך (מעשרה מוסיפים אלהינו) שאכלנו משלו ובטובו חיינו:
והמברך חוזר ואומר ברוך (מעשרה מוסיף אלהינו) שאכלנו משלו ובטובו חיינו:
(:
ברכת המזון
:)
ברוך אתה יי אלהינו מלך העולם, הזן את העולם כלו, בטוב, בחן, בחסד, וברחמים. וטובו הגדול לא חסר לנו, ואל יחסר לנו לעולם ועד. כי הוא זן (ומזין), ומפרנס לכל. כאמור, פותח את ידך, ומשביע לכל חי רצון. ומכין מזון לכל בריותיו אשר ברא. ברוך אתה יי, הזן ברחמיו את הכל:
נודה לך יי אלהינו, ונברכך מלכנו. כי הנחלת את אבתינו, ארץ חמדה, טובה ורחבה, ברית ותורה. ועל שהוצאתנו מארץ מצרים, ופדיתנו מבית עבדים. ועל תורתך שלמדתנו, ועל חקי רצונך שהודעתנו:
()a_nisimHanuka chanuka
()a_nisimPurim purim
ועל כלם, יי אלהינו, אנו מודים לך, ומברכים את שמך. כאמור, ואכלת ושבעת, וברכת (מוזג הכוס במים) את יי אלהיך, על הארץ הטובה אשר נתן לך. ברוך אתה יי, על הארץ (מוזג הכוס במים) ועל המזון:
רחם יי אלהינו, על ישראל עמך, ועל ירושלים עירך, ועל ציון משכן כבודך. ועל הבית הגדול והקדוש, שנקרא שמך עליו. ומלכות בית דוד משיחך, תחזיר למקומה בימינו:
()a_yaaleRH rh
()a_yaaleSucot sucot
()a_yaalePesach pesach
ובנה את ירושלים עירך בקרוב, כאשר דברת. ברוך אתה יי, בונה ברחמיו את ירושלים: (המברך אומר בלחש) אמן.
ברוך אתה יי אלהינו מלך העולם. האל, אבינו, מלכנו, אדירנו, בוראנו, קדושנו קדוש יעקב. המלך הטוב והמטיב שבכל יום ויום, הוא גומלנו חן וחסד ורחמים וכל טוב: הרחמן ישתבח לדורי דורים: הרחמן יתפאר לנצח נצחים: הרחמן יפרנסנו בכבוד: [הרחמן יסמיכנו על הכבוד: הרחמן יטע שלום בינינו: הרחמן יגאל שכינת עזנו: הרחמן ישלח ברכה רוחה והצלחה בכל מעשה ידינו: הרחמן יפתח לנו את ידו הרחבה: הרחמן יפתח לבנו ולב בנינו לתלמוד תורתו: הרחמן יגדלם לעבודתו וליראתו: הרחמן ישלח רפואה שלמה לכלל חולי עמו בית ישראל:] (המתארח אצל חבירו המנהג שמוסיף הרחמן יברך בעל הבית הזה: הרחמן יישר אורחותיו: הרחמן יצליח את דרכיו: הרחמן מכל צרה ונזק יצילהו:)
הרחמן יזכנו לימות המשיח, ולבנין בית המקדש, ולחיי העולם הבא: 
מגדיל (ר"ח, חוהמ"ע, חנוכה ופורים אומר מגדול) ישועות מלכו, ועושה חסד למשיחו, לדוד ולזרעו עד עולם: כפירים רשו ורעבו, ודורשי יי לא יחסרו כל טוב: הודו ליי כי טוב, כי לעולם חסדו: (ברוך האל המושיע):
(:
ברכת האורח
:)
הרחמן יברכנו כל אחד ואחד (ממנו) איש בשמו: ועוד אלהים יברך וישמור ויסעוד ויפרה וירבה וישתיל ויעשיר ויתקן ויחלץ ויחיה ויאריך את ימי מורנו ורבנו (הנמצאים שם אומרים: אתה מר ורב: וכן לקמן) בעל הבית הזה ובעל הסעודה הזאת ואבי הנמול הזה [כשיש חתן מוסיף: ורבי החתן הזה]. אלהים יברך אותם ועזריהם ואחיהם ובניהם וקרוביהם ודורשי טובתם ודורשי שלומם יתברכו (ועונים: אמן, ואתה תתברך:) גם יתברכו הכל במאד מאד בהון בעושר בחכמה מופלאה בחילוץ עצמות בבנים ובנות: (ועונים: אמן: ויש נוהגים לומר, בבנים:) בבנים שיהיו עוסקי בתורה ומקימי מצות בישראל, ובנכסים מרובים שלא יתמו, ובעושר ובכבוד שלא יכלה: (ועונים: אמן, ואתה לא תכלה מכל טוב:) והשלחן הזה שאכלנו עליו [וכוס ששתינו בו] יהא מעדן מדשן מפתבג מבורך מלא כל טובה, כשלחנו שלאברהם אבינו אשר ברכו המקום בכל מכל כל וכן יהי רצון: (ועונים: יהי רצון:) יהי רצון מלפני המקום ברוך הוא שאתה מורינו ורבינו בעל הבית הזה ובעל הסעודה הזאת ואבי הנמול הזה [ורבי החתן הזה], שלא תבושו בנו ולא נבוש בכם, (ויש נוהגים לענות: ואתה לא תבוש:), לא תבושו בעולם הזה ולא תכלמו לחיי העולם הבא. לא תבושו בראשיתכם ולא תכלמו באחריתכם. אחריתכם תהיה לדורי דורים. נכסיכם יהיו מצלים מצליחים משביחים קרובים לעיר ואל ימשול השטן: (ועונים: ובך לא ימשול:) ואל יזדקק לא במעשיכם ולא במעשינו ולא במעשה עמו כל בית ישראל ואל יושם: (ועונים: ובך לא יושם:) לא לפניכם ולא לפנינו ולא לפני כל עמו בית ישראל שום דבר רע והרהור עבירה וחטא ועון מעתה ועד עולם. אבל תזכו: (ועונים: אמן, ואתה תזכה:). תזכו כלכם גם אני הקל והצעיר אזכה עמכם לראות בבנינה שלירושלים חברים מוצלים מצלחים כבתחלה, ממרום ילמדו עליכם ועלינו זכות: (ועונים: ועליך ילמדו זכות: ויש נוהגים לומר, ועליך ממרום זכות ילמדו:). ממרום ישלח האל את הברכה באסמיכם, ויברך את לחמכם ואת מימיכם, כדכתיב ועבדתם את יהוה אלהיכם וברך את לחמך ואת מימיך, והסרתי מחלה מקרבך (ועונים: והסיר יהוה ממך כל חולי:). והסיר יהוה ממני ומכם כל חולי. ונאמר, לא תהיה משכלה ועקרה בארצך, את מספר ימיך אמלא (ועונים: ימלא יהוה כל משאלותיך לטובה:) ימלא יי כל משאלותי ומשאלותיכם לטובה. ועוד כללכם רבותי המסבין כאן,
המברך אומר
תתברכו באלהי אמן, תושעו, תפדו, תצרו, תעטרו, תמגנו, תכלכלו, תצליחו, תשכילו, תענו ונען עמכם הנמצאים שם אומרים לעומת המברך
תתברך באלהי אמן, תושע, תפדה, תצר, תעטר, תמגן, תכלכל, תצליח, תשכיל, תענה ונען עמך וממשיכים לומר עמו יחד שבח לבורא עולם. ברוך יהוה לעולם אמן ואמן:
מגדיל (בשבת ויו"ט, בר"ח ובחוה"מ, בחנוכה ופורים, אומרים מגדול) ישועות מלכו, ועושה חסד למשיחו, לדוד ולזרעו עד עולם: כפירים רשו ורעבו, ודורשי יהוה לא יחסרו כל טוב: הודו ליהוה כי טוב, כי לעולם חסדו: (ברוך האל המושיע):
המברך אומר סברי מרנן: והם עונים לחיי:
ברוך אתה יי, אלהינו מלך העולם, בורא פרי הגפן: (אמן)
ומריק מעט יין מהכוס לכוס אחר, ומשגרו לאם הנימול שתשתה, ואחר כך שותה הוא מהכוס (ודי בטעימה כל שהוא) ונותן להיושבים לצידו לשתות, משום חיבוב מצוה.
