-----ברכת כהנים
(:
אם אין כהנים, אומר שליח ציבור בקול רם:
:)
. אם אין כהנים, אומר שליח ציבור בקול רם:
אלהינו ואלהי אבותינו. ברכנו בברכה המשלשת בתורה האמורה לאהרן ולבניו הכהנים עם קדושיך כאמור:
יברכך יי וישמרך: (כן יהי רצון)
יאר יי | פניו. אליך ויחנך: (כן יהי רצון)
ישא יי | פניו אליך. וישם לך שלום: (כן יהי רצון)
ושמו את שמי על בני ישראל. ואני אברכם:
ואומר "שים שלום" וכו'
כשהכהנים עולים לדוכן מתפללים תפילה זו בלחש:
יהי רצון מלפניך יי אלהינו, שתהיה הברכה שצויתנו לברך את עמך ישראל, ברכה שלמה. ואל יהי בה מכשול ועון מעתה ועד עולם:
כשמברכים שני כהנים (גם כשאחד מהם קטן) או יותר (גם כשאחד מהם קטן), המארי או הגדול שבציבור אומר: כהנים:
והכהנים מברכים בקול רם:
ברוך אתה יי אלהינו מלך העולם. אשר קדשנו בקדשתו שלאהרן. וצונו לברך את עמו ישראל באהבה: (אמן)
מקרא הש"צ הכהנים מלה במלה ומתחילים הכהנים: "יברכך". והשליח ציבור ממשיך: "יי":
יברכך. יי. וישמרך (אמן):
יאר. יי. | פניו. אליך. ויחנך (אמן):
ישא. יי. | פניו. אליך. וישם. לך. שלום (אמן):
ובעוד השליח ציבור אומר ברכת שים שלום, אומרים הכהנים בלחש:
עשינו מה שגזרת עלינו. עשה עמנו מה שהבטחתנו. השקיפה ממעון קדשך מן השמים. וברך את עמך את ישראל:
-----הטבת חלום
(:
מי שחלם חלום ונפשו עגומה עליו יטיבנו בפני ג', או יאמר בשעת נשיאת כפים נוסח זה (ורק בזמן שמאריכים בניגון התיבות עיין ש"ע סימן ק"ל)
:)
רבונו שלעולם. אני שלך וחלומותי שלך. חלום חלמתי ואיני יודע מה הוא. אם טובים הם חזקם ואמצם כחלומו שליוסף. ואם צריכים רפואה רפאם כמי מרה על ידי משה. וכמרים מצרעתה. וכחזקיהו מחליו. וכמי יריחו על ידי אלישע. וכשם שהפכת קללת בלעם הרשע לברכה כן הפוך כל חלומותי עלי לטובה לחיים ולשלום: